La Casa de Cultura inicia la temporada d’exposicions amb la mostra pictòrica de Miguel Ángel Ferrer Puig
2025-07-24

Dilluns que ve, 12 de setembre, la Casa de Cultura donarà el tret d’eixida a la temporada d’exposicions d’Arts Plàstiques que, al llarg de l’any, omplin d’art aquest espai municipal. Dins de la programació anual d’exposicions de la Regidoria de Cultura i Joventut, dirigida per Javier Naharros, la nova exposició, que arriba amb el nom “Inspiració en Mediterrani”, es podrà visitar en l’horari habitual de la Casa de Cultura, de dilluns a divendres de 08.00 a 21.00 hores.

Miguel Ángel Ferrer Puig és el creador d’aquesta genial mostra en la qual plasma “la tècnica del puntillisme. Barreje pintura realista tirant a l’expressionisme i també a l’estil figuratiu realista”,  ha assenyalat l’autor.

Els paisatges urbans de València, de dia i de nit, el Port de Dénia i altres racons valencians són els protagonistes de les obres de Ferrer Puig, les quals es podran contemplar fins al 23 de setembre.